Aravind Adiga 1974 senesi oktâbr 23 künü İndistan Tamil Nadu ştatınıñ paytahtı olğan Madras şeerinde (şimdiki adı Çennai) dünyağa keldi. Onıñ ana-babası kannadiga halqından edi. Balalıqta Karnataka ştatında, müim port olğan Mangalore şeerinde yaşadı. İlk ve orta tasilini ""Canara High School"" mektebinde aldı. 1990 senesi ""St. Aloysius High School"" adlı iyezuit kollecini bitirdi. Aravind ana-babasınen Avstraliyağa köçken soñ, Karlingford şeerinde ""James Ruse Agricultural High School"" adlı mahsus mektepte oqudı (bu mektep yüksek akademik aqibeti şuret qazandı). Nyu York ştatında Kolumbia universitetiniñ Kolumbia kollecinde ingliz edebiyatını ögrendi. Anda Aravind o zamannıñ belli muallimi Simon Schamadan ders ala. 1997 senesi ilmiy derece ""salutatorian"" aldı. Adiga ""Financial Times"" adlı ingliz gazetasında maliye jurnalistiniñ karyerasını başladı. Daa soñ, ""Mooney"" ve ""TIME"" mecmualarında çalıştı.